**ŠAKIŲ RAJONO SAVIVALDYBĖS 2020 METŲ PAŽANGOS ataskaita**

2020 m. Šakių rajono savivaldybės administracijos švietimo, kultūros ir sporto skyrius savo veiklą vykdė vadovaudamasis Lietuvos Respublikos švietimą reglamentuojančiais dokumentais, Šakių rajono savivaldybės strateginiu plėtros planu bei rajono savivaldybės švietimo įstaigų tinklo pertvarkos bendruoju planu. Perėjimas prie nuotolinio mokymo 2020 m. dėl Covid-19 pandemijos tapo pagrindiniu iššūkiu rajono švietimo įstaigoms. Dėl pandemijos nevyko pagrindinio ugdymo pasiekimų patikrinimas, nacionalinis mokinių pasiekimų patikrinimas vykdomas nuotoliniu būdu.

1. Šakių rajono savivaldybės švietimo įstaigų, struktūros, mokinių ir mokytojų pokyčiai:

|  |  |  |  |  |  |  |
| --- | --- | --- | --- | --- | --- | --- |
|  | 2015-2016 m. | 2016-2017 m. | 2017-2018 m. | 2018-2019 m. m. | 2019-2020 m. m. | 2020-2021 m.m. |
| Iš viso švietimo įstaigų: | 21 | 21 | 21 | 20 | 18 | 17 |
| Iš jų: |  |  |  |  |  |  |
| Gimnazijos | 4 | 4 | 4 | 4 | 4 | 4 |
| Vidurinės mokyklos | - | - | - | - | - | - |
| Pagrindinės mokyklos | 7 | 6 | 5 | 5 | 5 | 4 |
| Mokykla-daugiafunkcis centras | 2 | 3 | 4 | 3 | 3 | 3 |
| Progimnazija | 1 | 1 | 1 | 1 | - | - |
| Savarankiški vaikų darželiai | 3 | 3 | 3 | 3 | 2 | 2 |
| Šakių meno mokykla | 1 | 1 | 1 | 1 | 1 | 1 |
| Jaunimo kūrybos ir sporto centras | 1 | 1 | 1 | 1 | 1 | 1 |
| Specialiojo mokykla | - | - | - | - | - | - |
| Gelgaudiškio ,,Šaltinio” specialiojo ugdymo centras | 1 | 1 | 1 | 1 | 1 | 1 |
| Pedagoginė - psichologinė tarnyba | 1 | 1 | 1 | 1 | 1 | 1 |
|  |  |  |  |  |  |  |
| Iš viso mokosi bendrojo lavinimo mokyklose | 3648 | 3482 | 3257 | 3097 | 2974 | 2871 |
| Iš viso ikimokyklinukų ir priešmokyklinukų | 858 | 879 | 885 | 891 | 809 | 889 |
| Lanko meno mokyklą | 387 | 387 | 352 | 371 | 385 | 377 |
| Lanko jaunimo kūrybos ir sporto centrą | 331 | 334 | 336 | 292 | 279 | 268 |
| Bendrojo lavinimo mok. dirba pedagogų | 440 | 419 | 391 | 342 | 321 | 303 |
| Iš jų: |  |  |  |  |  |  |
| ekspertai | 2 | 2 | 2 | 2 | 2 | 2 |
| mokytojai metodininkai | 118 | 125 | 133 | 101 | 119 | 110 |
| vyresnieji mokytojai | 265 | 240 | 213 | 178 | 182 | 184 |

1. Mokinių skaičius rajono mokyklose 2012-2020 metais sumažėjo 1452 mokiniais.
2. Labai nestabilus rajone pirmos klasės mokinių skaičius

 4. Baigusiųjų pagrindinio ugdymo programą ir tęsiančių mokymąsi pagal vidurinio ugdymo programą mokinių dalis 2012-2020 metais:

 **5.** Ikimokyklinis ir priešmokyklinis ugdymas

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | 2012 m. | 2013 m. | 2014 m. | 2015 m. | 2016 m. | 2017 m. | 2018 m. | 2019 m. | 2020 m. |
| Ikimokyklinukų skaičius | 557 | 591 | 590 | 618 | 654 | 639 | 655 | 677 | 697 |
| Priešmokyklinukų skaičius | 271 | 232 | 238 | 258 | 226 | 247 | 235 | 215 | 192 |

6. Vienam mokytojui tenka mokinių (tik bendrojo ugdymo mokyklose):

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2012 m. | 2013 m. | 2014 m. | 2015 m. | 2016 m. | 2017 m. | 2018 m. | 2019 m. | 2020 m. |
| 8,38 | 8,58 | 8,65 | 8,66 | 7,54 | 7,42 | 7,47 | 7,66 | 7,51 |

Pavežamų mokinių skaičius:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 2012 m. | 2013 m. | 2014 m. | 2015 m. | 2016 m. | 2017 m. | 2018 m. | 2019 m. | 2020 m. |
| 1846 | 1910 | 1822 | 1729 | 1716 | 1597 | 1501 | 1410 | 1302 |
| 41,6 proc. | 46,7 proc. | 47,4 proc. | 47,4 proc. | 49,3 | 49 proc. | 48,5 | 47,4 | 45,4 |

Pedagogų kvalifikacija

|  |  |  |  |  |  |
| --- | --- | --- | --- | --- | --- |
| Eil. Nr. | Kvalifikacinės kategorijos | 2019/2020  | 2018/2019  | 2017/2018 | 2016/2017  |
| 1. | Mokytojai | 42 | 50 | 58 | 66 |
| 2.  | Vyr. mokytojai | 217 | 231 | 249 | 266 |
| 3. | Metodininkai | 127 | 131 | 130 | 128 |
| 4. | Ekspertai | 2 | 2 | 2 | 2 |
|  |  | 388 | 414 | 439 | 462 |

Pedagoginių darbuotojų skaičius pagal amžių

|  |  |  |  |  |  |  |
| --- | --- | --- | --- | --- | --- | --- |
|  | Iki 29 m. | 30-39 m. | 40-49 m. | 50-59 m. | 60-64 m. | 65 m. ir vyresni |
| Mokytojas |  | 7 | 15 | 13 | 6 | 1 |
| Vyresnysis mokytojas |  | 10 | 66 | 88 | 45 | 8 |
| Mokytojas metodininkas |  | 1 | 20 | 59 | 36 | 11 |
| Ekspertas |  |  |  | 2 |  |  |
| Viso: |  | 18 | 101 | 162 | 87 | 20 |

**ŠVIETIMO BŪKLĖS PRIVALUMAI IR TRŪKUMAI**

PRIVALUMAI

1.              Priešmokyklinis ir ikimokyklinis ugdymas organizuojamas beveik visose savivaldybės bendrojo ugdymo mokyklose ir/arba jų skyriuose.

2.   Padidėjo ikimokyklinio amžiaus vaikų, lankančių grupes, skaičius (2012 m. – 557, 2019 m. – 677);

3. Sudarytos sąlygos suaugusiųjų formaliajam mokymuisi.

4. Vidutiniškai 77,85 % mokinių, įgijusių pagrindinį išsilavinimą, tęsia mokslą vidurinio ugdymo programoje.

5. Vidutiniškai 95 % vidurinio ugdymo programą baigusių abiturientų įgyja vidurinį išsilavinimą ir gauna atestatus.

6. Visose mokyklose dalykų mokytojai, dirbantys pagalpradinio, pagrindinio ir vidurinio ugdymo programas, atitinka kvalifikacinius reikalavimus mokytojams.

7. 366 pedagogai įgiję kvalifikacines kategorijas: iš jų 14,1 % mokytojo; 60,9 % vyresniojo mokytojo; 31,4 % mokytojo metodininko.

8. Pavežami visi savivaldybės mokiniai, gyvenantys toliau kaip 3 kilometrai nuo mokyklos.

9. Mokykliniais geltonaisiais ir mokykliniais autobusais mokiniai pavėžėjami į olimpiadas, konkursus, edukacines, pažintines išvykas, ekskursijas ir kitus renginius.

10. Rajono savivaldybės taryba, atsižvelgdama į mokyklų prašymus, leidžia komplektuoti klases išimties tvarka, esant nepakankamam mokinių skaičiui.

11. Rajono mokyklose panaudojama beveik 80 % neformaliąjam ugdymui skirtų valandų

**TRŪKUMAI:**

1.      Mokyklose kiekvienais metais mažėja mokinių skaičius, didėja ,,tuščių“ mokymosi vietų bei jungtinių klasių skaičius.

2.      Dalis mokinių, baigę pagrindinio ugdymo programą, išvyksta mokytis į kitos savivaldybės gimnazijas ir kitas įstaigas.

3.      Žemi mokinių pagrindinio ugdymo pasiekimų įvertinimai.

4. Ne visų savivaldybės mokyklų mokytojų kvalifikacijos tobulinimuisi numatytos lėšos panaudojamos pagal paskirtį.

5. kai kurių mokyklų mokiniams po pamokų tenka laukti 1-2 val., kol bus pavėžėjami į namus.

6. Didelė vežiojamų mokinių dalis apsunkina neformaliojo ugdymo užsiėmimų lankymą kaimo mokyklose.

7. Mokyklose mažėjant mokinių skaičiui mažėja mokytojų krūviai.

**Vaikų ir jaunimo laisvalaikio užimtumas**

 Bendrojo lavinimo mokyklose veikia 179 neformalaus ugdymo užsiėmimai. Užsiėmimuose registruota 2792 mokiniai. 1054 mokiniai neformalaus ugdymo užsiėmimus lanko ne mokyklose. Švietimo ir sporto skyriaus specialistai per mokslo metus organizuoja apie 50 įvairių rajoninių dalykinių olimpiadų, konkursų, švenčių, festivalių, viktorinų, peržiūrų, kuriose dalyvauja per 700 moksleivių. 2020 m. savivaldybėje toliau buvo vykdomos neformaliojo mokinių švietimo veiklos. Tam tikslui buvo skirta 105503 Eur speciali tikslinė dotacija.

Iš ŠMSM gauta 65577 eurų tikslinė dotacija vaikų vasaros stovyklų ir kitoms neformaliojo vaikų švietimo veikloms finansuoti.

**Švietimo įstaigų mokymosi sąlygų gerinimas**

Švietimo įstaigos aprūpintos grožine, dalykine, metodine literatūra, mokykline dokumentacija daugiau, kaip už 3000 Eur.

2020 metais gautas naujas geltonasis autobusus Kriūkų mokyklos daugiafunkcio centro mokinių vežiojimui. (40416,42 Eur).

2020 m. rugsėjo 1 d. duomenimis, į mokyklą ir iš jos pavežama 1368 mokiniai. Maršrutiniu transportu – 509, geltonaisiais autobusais – 398, kitu mokyklų transportu – 142, privačių vežėjų transportu – 65, kitais vežiojimo būdais – 254. Nepavežamų mokinių, gyvenančių toliau nei 3 km nuo mokyklos, nėra. Mokyklų ir seniūnijų autobusai, veždami mokinius, per savaitę nuvažiuoja 18302 kilometrų.

Visiems švietimo įstaigų mokiniams ir ikimokyklinukams sudaromos sąlygos maitintis karštu maistu. Maistas gaminamas švietimo įstaigų virtuvėse. Nemokamą maitinimą (pietus už 1,56 Eur) gauna 1184 mokiniai. Tai sudaro 32,4 proc. visų 1-12 klasių mokinių.

874 mokiniams skirta 78,00 Eur vienkartinė išmoka mokinio reikmenims įsigyti.

2020 metais Švietimo, mokslo ir sporto ministerija skyrė tikslinę 36603 Eur dotaciją vėdinimo ir kondicionavimo sistemų įrengimui savivaldybės egzaminų centruose. Šakių ,,Žiburio” gimnazijoje įrengta sistema vėdina 331 m², Griškabūdžio gimnazijoje – 200 m², Lukšių V.Grybo gimnazijoje – 408 m², K. Naumiesčio V. Kudirkos gimnazijoje – 200 m², “Varpo” mokykloje – 154,4 m².

**Ugdymo rezultatai**

2020 metais į aukštąsias universitetines mokyklas įstojo 73 mokiniai. Tai sudaro 33,18 proc. (2019 m. – 27,62 proc.) Į aukštąsias neuniversitetines įstojo 37 mokiniai (16,82 proc.) (2019 m. -22,59 proc.). Aukštosiose universitetinėse mokyklose iš Šakių ,,Žiburio“ gimnazijos mokosi 52 mokiniai (44,4 proc. nuo gimnaziją baigusių), 8 iš Lukšių Vinco Grybo gimnazijos, 1 iš Kudirkos Naumiesčio Vinco Kudirkos gimnazijos, 9 iš Griškabūdžio gimnazijos.

Laikant valstybinius brandos egzaminus, 16 (2019 m. - 3) darbų buvo įvertinti aukščiausiu šimto balų vertinimu. 10 „Šimtukų“ gavo Šakių ,,Žiburio”, 5 Lukšių Vinco Grybo, 1 - Griškabūdžio gimnazijų gimnazistai.

Iš visų švietimo įstaigų surinkta informacija apie visas įstaigose vykdomas prevencines programas. Sutikrinta, kad atitiktų reikalavimus ir pagal amžiaus grupes būtų vykdomos privalomos prevencinės programos. Pagal pateiktas konsultacijas švietimo įstaigos pasikoregavo veiklas ir šiais mokslo metais visose švietimo įstaigose privalomos prevencinės programos yra vykdomos. Ypatingas dėmesys skiriamas socialinių emocinių kompetencijų ugdymui.

**Sąlygų sudarymas plėtoti sveiką gyvenimo būdą ir sportą**

Šakių rajono mokiniai ir priešmokyklinio amžiaus vaikai fizinį aktyvumą lavina Šakių bendrojo ugdymo mokyklose dviejų, trijų savaitinių kūno kultūros pamokų metu, neformaliame ugdyme Šakių rajono jaunimo kūrybos ir sporto centre ir rajono sporto klubuose.

 Šakių jaunimo kūrybos ir sporto centras – savivaldybės biudžetinė įstaiga, įgyvendinanti formalųjį švietimą papildančias atskirų sporto šakų pradinio ugdymo, meistriškumo ugdymo, meistriškumo tobulinimo , didelio meistriškumo bei bendrojo fizinio parengimo ir neformaliojo švietimo programas pagal mokinių poreikius ir polinkius. Veikla apima vaikų, jaunimo ir rajono gyventojų laisvalaikio organizavimą, sveikos gyvensenos ugdymą ir lavinimą, meilės ir poreikio fiziniam aktyvumui diegimą, aukštų rezultatų siekimą, sportininkų rengimą, sportinės veiklos koordinavimą savivaldybėje ( sporto klubai), varžybų ir kitų sportinių renginių vykdymą, informacijos ir metodinės pagalbos teikimą suinteresuotiems asmenims ir organizacijoms. Šakių jaunimo kūrybos ir sporto centre įgyvendinamos formalųjį švietimą papildančios neformaliojo švietimo programos, tokios kaip : krepšinio, lengvosios atletikos, plaukimo, dziudo imtynių, futbolo, badmintono ir tinklinio. 2020 m. spalio 1 d. centre mokėsi 268 mokiniai. Suformuotos 10 pradinio rengimo ir 9 meistriškumo ugdymo grupės ( 19 ugdymo grupių) ir 3 kūrybinės veiklos būreliai. Lengvosios atletikos – 6 meistriškumo ugdymo grupės ir 1 pradinio rengimo grupė; krepšinio – 2 meistriškumo ugdymo grupės ir 3 pradinio rengimo grupės; dziudo imtynių – 2 pradinio rengimo ir 1 meistriškumo ugdymo grupės; plaukimo – 2 pradinio rengimo grupės; badmintono – 1 pradinio rengimo grupės, futbolo – 1 pradinio rengimo grupė.

Centras vykdo rajono BU mokyklų žaidynes, Lietuvos mokyklų žaidynių zoninius, tarpzoninius, finalinius etapus, organizuoja sportinius renginius rajono gyventojams, sudaro palankias sąlygas vykdyti atskirų sporto šakų varžybas, turnyrus. Bendradarbiaudamas su Lietuvos sporto šakų federacijomis, vykdo Lietuvos mokinių čempionatus ir pirmenybes. Centro auklėtiniai sėkmingai dalyvauja respublikinėse vaikų, jaunučių, jaunių ir jaunimo šalies čempionatuose, pirmenybėse, įvairiose tarptautinėse varžybose. Centre veikia plaukimo baseinas, treniruoklių sporto salė ir sporto salė, kurie tenkina viso rajono gyventojų poreikius. Vykdytas projektas "Mokėk plaukti ir saugiai elgtis vandenyje - 2020" rajono BU mokyklų antrų klasių mokiniams. Per 2020 metus išmokyta plaukti 300 mokinių.

2020 metais buvo organizuotos sporto varžybos bendrojo ugdymo mokyklų mokiniams, siekiant išsiaiškinti stipriausias mokyklų komandas, kurios atstovavo rajonui Lietuvos mokyklų žaidynėse. Nuo kovo mėnesio 13 dienos buvo priimtas sprendimas nutraukti 2020 m. Lietuvos mokyklų žaidynių vykdymą dėl Covid19 pandemijos. Neįvyko planuotos lengvosios atletikos, keturkovės, krepšinio 3x3 varžybos. Mokyklų komandos neturėjo galimybės dalyvauti finalinėse badmintono, plaukimo, krepšinio, lengvosios atletikos varžybose.

 2020 m. buvo rengiamos ir įgyvendinamos fizinio aktyvumo plėtojimo programos. Per sportą skatinta vaikų, jaunimo ir suaugusiųjų gyventojų saviraiška 32 renginiuose. Maksimaliai išnaudojant esamą sporto bazių infrastruktūrą vaikų ir suaugusiųjų fizinio aktyvumo skatinimui buvo vykdomos įvairių sporto šakų (krepšinio, tinklinio, dziudo, badmintono, lengvosios atletikos, stalo teniso, plaukimo, futbolo, dviračių, rankų lenkimo) sporto varžybos įvairaus amžiaus gyventojams. Buvo skiriamas dėmesys tradicinių sporto renginių tęstinumui, geriausių sportininkų apdovanojimui.

 Šakių jaunimo kūrybos ir sporto centras rengė ir vykdė projektą Šakių rajono savivaldybės sporto organizacijoms - „Šakių rajono savivaldybės sporto projektų finansavimas" – dalyvavo 15 sporto klubų. Iš savivaldybės biudžeto projektų finansavimui gauta 15,000 eurų, panaudota 15,000 eurų.